**ACTA DE LA SESSIÓ EXTRAORDINÀRIA CELEBRADA PEL PLE DE L’AJUNTAMENT DE SANT MATEU DE BAGES EL DIA VINT-I-CINC DE NOVEMBRE DE 2015**

**ASSISTENTS**

**Alcalde-President**

Pere Ribera i Guals

**Tinents d’Alcalde**

Joan Ullé i Castellà.

**Regidors**

Dídac Ullé i Haro

Gabriel Rovira i Gangonells.

Montserrat Trulls i Melchor.

Regina Carné i Pesarrodona.

**Secretària-interventora**

Montserrat Antón i Romeu

A la Sala d’Actes de l’Ajuntament de Sant Mateu de Bages, essent les 19:30 hores del dia 25de novembre de 2015, es reuneixen, sota la Presidència de l’Il·lm. Sr. Pere Ribera i Guals i prèvia citació a aquest efecte, els senyors regidors anotats anteriorment amb l’assistència de la Secretaria-Interventora, a fi de celebrar sessió extraordinària del Ple de l’Ajuntament de Sant Mateu de Bages, núm. 11/2015.

No està present el Sr. Joan Muns Botinas, que ha excusat la seva absència i ha manifestat que per motius mèdics no podria arribar a les 19:30, però que intentaria arribar tan aviat com li fos possible.

Per part de la Secretària-Interventora, es comprova que existeix el quòrum legal per desenvolupar-se la sessió, d’acord amb el que preveuen els articles 46.2.c) de la Llei 7/1985, de 2 d'abril, reguladora de les bases del règim local(LRBRL), 98.c) del Decret legislatiu de Catalunya 2/2003, de 28 d’abril, pel qual s’aprova eltext refós de la Llei municipal i de règim local de Catalunya (TRLMC) i 90 del Reglamentd'organització, funcionament i règim jurídic de les corporacions locals, aprovat per Reial Decret 2568/1986, de 28 de novembre (ROF).

A les 19,35 hores, el Sr. Alcalde-President, declara oberta la sessió, i es procedeix a donar lectura a l’ordre del dia de la sessió, passant-se a discutir cada un dels punts, i prenent-se els següents:

**A C O R D S**

**1.- APROVACIÓ SI S’ESCAU, DE L’ESBORRANY DE L’ACTA DE LA SESSIO ORDINÀRIA DEL PLE DE L’AJUNTAMENT DEL DIA 30 D’OCTUBRE DE 2015.-** La Secretària informa que l’esborrany de l’acta de la sessió del dia 30 d’octubrede 2015, s’ha lliurat amb anterioritat als Regidors i per tant no es procedeix a efectuar la seva lectura.

Et sotmet a votació l’esborrany de l’acta esmentada, la qual és aprovada per unanimitat.

**2.- SORTEIG PUBLIC PER A LA DESIGNACIO DELS MEMBRES DE LES MESES ELECTORALS PER A LES ELECCIONS GENERALS 2015 DEL DIA 20 DE DESEMBRE DE 2015.-**  El Sr. Alcalde comenta que s’haurà de fer un altre Ple per designar els membres de les Meses de les Eleccions a Cambres Agràries, en aquest cas s’haurà de triar entre les 44 o 45 persones que tenen dret a vot, però encara no sabem el dia de les eleccions i per tant tampoc sabem quin dia s’haurà de celebrar el Ple.

A continuació s’informa que per Decret 977/2015, de 26 d’octubre, es van convocar Eleccions al Congres de Diputats i al Senat.

D’acord amb l’article 26 de la Llei 5/1985, de 19 de juny del Règim Electoral General, s’ha de procedir a la designació del President i els Vocals de cada Mesa, amb sorteig públic entre la totalitat de les persones incloses en la llista d’electors de les Meses corresponents, que sàpiguen llegir i escriure i siguin menors de 70 anys.

Segons els acords de la Junta Electoral Central la competència per efectuar el sorteig correspon a l’Ajuntament en Ple.

Els membres assistents per unanimitat acorden:

**PRIMER.** Procedir a efectuar sorteig públic amb l’objecte de designar els Presidents i Vocals de cada Mesa Electoral, així com dos suplents per a cada un dels membres de la Mesa, prrèvia determinació de les persones que poden concórrer al sorteig públic d’acord amb l’article 26 de Llei Orgànica 5/1985, de 19 de juny, del Règim Electoral General, es procedeix al sorteig mitjançant el programa CONOCE.

**SEGON.** De conformitat amb els resultats del sorteig, es designa als següents membres de les Meses Electorals:

**MESA A.**

**TITULARS**

|  |  |
| --- | --- |
| — President:  | Laia Muns Serra |
| — Vocal 1.º:  | Montserrat Garriga Vendrell |
| — Vocal 2.º:  | Juan Pesarrodona Planas |

**SUPLENTS**

|  |  |
| --- | --- |
| — De President:  | Jordi Carné Simon |
| — De President:  | Juan Carlos Restori Alberique |
| — De Vocal 1.º:  | Anna Pesarrodona Salvador |
| — De Vocal 1.º:  | Joan Gannau Santasusana |
| — De Vocal 2.º:  | M. Ines Murcia Rodriguez |
| — De Vocal 2.º:  | Isidro Ferrer Canadell |

**RESERVES**

|  |  |
| --- | --- |
| — De President:  | Jose Basomba Sarda |
| — De Vocal 1.º:  | Juan Casas Vilardaga |
| — De Vocal 2.º:  | Jaume Ferrer Rial |

**MESA B.**

**TITULARS**

|  |  |
| --- | --- |
| — President:  | Marta Ferrer Serra |
| — Vocal 1.º:  | Ramon Borras Marsinyach |
| — Vocal 2.º:  | Jordi Puig Mujal |

**SUPLENTS**

|  |  |
| --- | --- |
| — De President:  | Carles Rojas Soler |
| — De President:  | Eduardo Juan Bilbao Campo |
| — De Vocal 1.º:  | Hilario Pedrero Francisco |
| — De Vocal 1.º:  | Francesc Figols Villar |
| — De Vocal 2.º:  | Gregorio Mitjans Prat |
| — De Vocal 2.º:  | Isidre Obradors Argerich |

**RESERVES**

|  |  |
| --- | --- |
| — De President:  | Montserrat Xarpell Sucarrats |
| — De Vocal 1.º:  | Juan Vilades Escaler |
| — De Vocal 2.º:  | Rodolfo Hernandez Plasencia. |

**TERCER.** Notificar la referida designació com a President i Vocals de las Meses Electorals als interessats, en el termini de 3 dies.

**QUART.** Comunicar aquest acord a la Junta Electoral de Zona.

**3- PROPOSTA D’APROVACIÓ D’EXPEDIENT DE MODIFICACIÓ DE CRÈDITS 8/2015, SOTA LA MODALITAT DE SUPLEMENT DE CRÈDIT, PER GENERACIÓ DE CRÈDITS PER MAJORS INGRESSOS.-**

La Secretària informa que en el retorn de l’IVA d’Hisenda per la construcció de la Piscina, va haver una part que eren els interessos, que ja es van aplicar en una modificació de crèdit anterior, el que ara es proposa aplicar és la diferència entre el que hem cobrat i el que l’Ajuntament havia comptabilitzat que ens havien de retornar d’IVA.

El Sr. Rovira comenta que l’import dels interessos que ha retornat Hisenda ha estat molt elevat i considera que s’ha fet una bona gestió.

El Sr. Ribera exposa que en el seu moment va ser dur decidir que es feia, perquè això suposava que si es feia el recurs hi hauria uns honoraris d’advocats que podien ser molt elevats per un pressupost com el de Sant Mateu, però es va tirar endavant perquè es sabíem que a l’Ajuntament d’Avinyò, amb la construcció d’un pavelló esportiu els hi havien retornat, i per tant legalment era correcte demanar el retorn i al final es va decidir tirar-ho endavant.

El Sr. Rovira diu: “A més a més, per defecte de forma ho han tornat tot!. Ha sortit rodo!. Nosaltres vàrem estar parlant una mica amb la Montserrat i ens ho va aclarir. No ens semblava massa bé posar aquesta partida a retornar crèdit, ens semblava que era millor, destinar aquesta partida a una partida que fos tangible, que la poguessin tocar de seguida, havíem pensat que com no ens van donar la subvenció d’estalvi energètic, sobretot per l’enllumenat del Camp de Fútbol, que és ara quan es necessita perquè és quan més s’està gastant!. Però se’ns va aclarir que no era possible, que això s’havia d’aplicar a retorn de crèdit. Però també se’ns ha informat que ja s’ha aprovat la partida per canviar els llums del Camp de Futbol. Creiem que és ara que s’ha de fer i no esperar al mes d’abril, que no es necessita.Ara són moltes hores que està encès.”

La Secretària informa que el canvi de llums la farà el Josep Jimenez, que ha comunicat que ja las té encarregades.

El Sr. Dídac Ullé comenta que aquest tipus de llums, no es tenen en estoc, i triguen a servir-les.

El Sr. Rovira demana que si es tenen en 15 dies, que las posin de seguida, que no esperi al mes de febrer.

El Sr. Ribera diu que quan es faci aquest canvi, també es podrà baixar la potència del comptador.

En aquest moment, quan són les 19,55, entra el Sr. Joan Muns, que s’incorpora a la sessió.

Seguidament es presenta a consideració del Ple, la proposta d’acord que diu literalment així:

“Atès que s’ha rebut el següent ingrés:

|  |  |  |
| --- | --- | --- |
| Aplicació pressupostària | Concepte | Import € |
| INGRES | 68000 | Retorn Hisenda IVA | 17.995,00 |

Vist l’informe de la Secretària de la Corporació sobre el procediment a seguir i vist l’informe d’intervenció proposo l’adopció del següent acord:

**PRIMER**.- Aprovar inicialment l'expedient de modificació de crèdits núm. 8/2015, de suplement de crèdit sota la modalitat de Generació de crèdits per majors ingressos, segons el següent desglòs:

MAJORS INGRESSOS

|  |  |  |  |  |
| --- | --- | --- | --- | --- |
| Ingressos |  Descripció |  Previsió inicial | Augment | Total |
| 68000 | D’exercicis tancats | 0,00 | 17.995,00 | 17.995,00 |
|  | TOTAL |  | **17.995,00** |  |

Aquests imports aniran destinats a finançar les següents partides:

SUPLEMENT DE CRÈDITS

|  |  |  |  |  |
| --- | --- | --- | --- | --- |
| **Capítol** | **Concepte** | **Crèdits inicials** | **Modificació** | **Crèdits definitius** |
| 011-911 | Amortització préstecs | 81.338,00 | 17.995,00 | 99.333,00 |
|  |  |  | **17.995,00** |  |

**SEGON.-** Exposar al públic el present acord, junt amb els expedients corresponents, en el BOP i en el tauló d'Edictes de la Corporació.

**TERCER.**- Si no es presenten reclamacions contra aquest acord d'aprovació inicial, s'entendrà elevat a definitiu, sense necessitat de nou acord.”

A continuació el Sr. Alcalde posa la proposta a votació.

Els membres assistents per unanimitat acorden aprovar la proposta d’acord presentada.

**4- PROPOSTA D’APROVACIÓ D’EXPEDIENT DE MODIFICACIÓ DE CRÈDITS 9/2015, SOTA LA MODALITAT DE SUPLEMENT DE CRÈDIT, FINANÇAT MITJANÇANT TRANSFERÈNCIA DE PARTIDES.-**

La Secretària informa que aquest expedient es refereix a partides en les quals hi ha sobrants i d’altres que han quedat curtes. Comenta que la partida de l’Arada s’ha quedat curta. També ha quedat curta la 330-226.09, “Altres Treballs Culturals”, bàsicament perquè s’ha hagut de pagar a les GAES, d’anys anteriors. Ens hem posat al dia i ha quedat així.

El Sr. Rovira diu que la partida 454-227.06, està dues vegades.

La Secretària ho mira i veu hi ha un error, que està repetit, sobra un.

El Sr. Rovira diu que ara ja li quadra més, no entenia com era que hi haguessin 32.000 €, a l’Arada.

La Secretària diu que hi va haver una subvenció molt important al principi d’any i ara hi ha hagut una factura de 5.800 € i de 1.000 €, la major part dels imports són subvencionats, però l’Ajuntament també ha hagut que posar alguna cosa.

Es fa el comentari de que dissabte passat va haver un acte de presentació dels treballs de l’Arada i la Sra. Carné comenta que va estar molt bé, que va haver moltíssima gent i que a tothom va agradar molt.

Seguidament es presenta a consideració del Ple, la proposta d’acord que diu literalment així, una vegada rectificada la duplicitat de la partida 454-22706:

“Atès que la Diputació de Barcelona ens va informar que no cobrarien la seva compensació com a Ens Gestor de recaptació d’impostos de l’exercici 2015, i atès que s’ha produït el retorn dels imports cobrats des de gener fins a maig de 2015, resultant un sobrant de 3.300,00 €

Atès que hi ha altres partides que es preveu que no es gastaran al haver-se consignat uns imports superiors a les despeses que finalment es tindran.

Atès que hi ha diferents despeses que s’han d’efectuar durant l’any 2015, que no es poden demorar fins al 2016 i que la consignació de les diferents partides s’ha vist que és insuficient.

Seguidament es presenta a consideració del Ple, la proposta d’acord que diu literalment així, una vegada rectificada la duplicitat de la partida:

“Vist l’informe de la Secretària de la Corporació sobre el procediment a seguir, i vist l’informe d’intervenció proposo al Ple de l’Ajuntament l’adopció del següent acord:

**PRIMER.-**Aprovar inicialment l’expedient de modificació de crèdits núm. 9/2015, sota la modalitat de suplement de crèdit, finançat mitjançant transferència de partides, el resum del qual és el següent:

|  |  |  |  |  |
| --- | --- | --- | --- | --- |
| Aplicació pressupostària |  Concepte | Crèdits inicials | Modificació |  Crèdits definitius |
| 312 | 221.02 | Dispensari. Gas-oil | 2.200,00 | -1.000,00 | 1.200,00 |
| 323 | 221.02 | Escola. Gas-oil | 7.300,00 | -1.500,00 | 5.800,00 |
| 920 | 221.00 | Ajuntament. Energia elèctrica | 3.400,00 | -1.000,00 | 2.400,00 |
| 932 | 227.08 | Serveis de Recaptació | 3.350,00 | -3.350,00 | 0,00 |
| 161 | 210 | Aigua. Manteniment Valls | 6.500,00 | 2.950,00 | 9.000,00 |
| 454 | 227.06 | Estudis i Treballs Tècnics Arada | 16.257,00 | 2.000,00 | 18.257,00 |
| 330 | 213 | Cultura. Maquinària e instal·lacions | 2.265,00 | 490,00 | 2.755,00 |
| 330 | 226.09 | Activitats Culturals | 500,00 | 10,00 | 510,00 |
| 330 | 227.99 | Altres Treballs Culturals | 2.057,00 | 400,00 | 2.457,00 |
| 454 | 210 | Camins i altres | 32.935,17 | 1.000,00 | 34.385,17 |
|  |  |  | **TOTAL** | **0,00** |  |

**SEGON.-** Exposar al públic el present acord, junt amb els expedients corresponents, en el BOP i en el tauló d'Edictes de la Corporació.

**TERCER.**- Si no es presenten reclamacions contra aquest acord d'aprovació inicial, l’acord del Ple de ratificació, s'entendrà elevat a definitiu, sense necessitat de nou acord.”

A continuació el Sr. Alcalde posa la proposta a votació.

Els membres assistents per unanimitat acorden aprovar la proposta d’acord presentada.

**5.-PROPOSTA D’APROVACIÓ DE LA CONCRECIÓ DEL CONVENI MARC DE COL·LABORACIÓ ENTRE EL CONSELL COMARCAL I L’AJUNTAMENT DE SANT MATEU DE BAGES -SERVEIS SOCIALS BÀSICS-2015.-**

El Sr. Ribera diu que aquest conveni sempre s’acostuma a aprovar a finals d’any.

El Sr. D. Ullé, diu que la tècnica de Serveis Socials és la Muntsa Junyent i és ella la que diu el que es pot fer i on ens podem agafar.

El Sr. Rovira comenta que no se l’ha pogut llegir del tot, perquè el conveni és llarg i complicat i si que necessitaria algun aclariment, perquè no li quedaven clars els números i les hores.

El Sr. D. Ullé diu que en qualsevol moment es pot anar a parlar amb la Muntsa per tal que ens ho aclareixi.

La Secretària diu que es un conveni Marc, però que hi ha una atribució d’hores a cada municipi, i que des del Consell consideren que un municipi com el nostre ens pertoquen, 4 hores/setmana per la treballadora social, 10 hores/setmana per la treballadora familiar i 40 hores/any per tema de llei de dependència. En el conveni es subvenciona les hores de dedicació que des del Consell es considera que s’han de prestar en un municipi com el nostre, a través d’una subvenció que reben de la Generalitat, independentment de les hores que es facin.

El Sr. Rovira demana si no es poden esgarrapar més hores.

El Sr. Ribera diu que aquest any hem tingut la sort de que Diputació ha subvencionat aquesta línia de despesa i per això en aquests moments el servei s’ha sobredimensionat, però arribarà l’any vinent i el servei s’haurà de tornar a dimensionar. També comenta que normalment es fan més hores que las subvencionades, i la diferència es a càrrec de l’Ajuntament.

La Secretària també explica que les persones que tenen aprovada la Llei de la Dependència, la Generalitat subvenciona unes hores suplementàries, depenent del nombre de casos que hi ha, a final d’any es fa el recompte real. També s’informa que l’import que posa d’urgència social, normalment no ens el donen perquè no tenim casos d’aquest tipus.

El Sr. Rovira diu que no acaba d’entendre com és que aprovem ara el conveni 2015, si estem acabant l’any.

El Sr. Ribera diu que s’ha d’aprovar per rebre els cèntims.

La Secretària diu que segurament el problema és que la Generalitat fins ara no dona els imports i les hores.

El Sr. Ribera diu que no creu que sigui culpa del Consell Comarcal i que sempre aquest conveni s’ha aprovat a finals d’any.

El Sr. Rovira diu que poc es pot dir en relació amb això, però de cara l’any vinent, el que s’hauria de fer és anar al Consell i plorar més i que ens donin més.

El Sr. Ribera diu que a vegades omplir les hores ha estat complicat perquè no hi havia casos i que hi ha altres temporades que es desborda.

Seguidament es presenta a consideració del Ple, la proposta d’acord que diu literalment així:

“Atès que s’ha rebut l’escrit del Consell Comarcal del Bages en el que ens informen del seu acord de data 28/09/2015 d’aprovació de la concreció de les fitxes i documents per a l’exercici 2015 del Conveni marc de col·laboració entre el Consell Comarcal i els Ajuntaments de menys de 20.000 habitants de la comarca per a l’organització i el finançament dels Serveis Socials Bàsics, i polítiques d’igualtat 2013-2015, aprovat en sessió plenària de 25 de novembre de 2013.

Vista la documentació aportada pel Consell en relació amb aquest tema, es proposa al Ple de l’Ajuntament, l’adopció del següent acord:

**PRIMER.**- Aprovar la concreció de les fitxes i documents per a l’exercici 2015 del Conveni marc de col·laboració entre el Consell Comarcal i els Ajuntaments de menys de 20.000 habitants de la comarca per a l’organització i el finançament dels Serveis Socials Bàsics, i polítiques d’igualtat 2013-2015, aprovat en sessió plenària de 25 de novembre de 2013

Annex 1: Mapa de la zonificació de l’Àrea Bàsica de Serveis Socials de la comarca del Bages (ABSSC)

Fitxa 1: Serveis Socials Bàsics.

Fitxa 2. Projectes i programes específics de suports als municipis.

Fitxa 3: Servei d’informació i Atenció a la Dona del Consell Comarcal del Bages.

**SEGON**.- Autoritzar al Sr. Alcalde, per a la signatura de la documentació relativa a aquest acord.”

A continuació el Sr. Alcalde posa la proposta a votació.

Els membres assistents per unanimitat acorden aprovar la proposta d’acord presentada.

**6.- PROPOSTA D’APROVACIÓ DEL CALENDARI FISCAL 2016.-**

La Secretària informa que això s’hagués tingut que aprovar a continuació de les Ordenances Fiscals, però que es va despistar; tot i així estem encara dins de termini.

Aquesta proposta és la que recomana l’ORGT, l’únic que es cobra en un període diferent del proposat és la Taxa de Residus domèstics, perquè a la Mancomunitat l’interessa cobrar-la quan abans millor, atès que és la seva font de finançament més important.

També s’informa que sempre es donen 2 mesos per pagar i que els rebuts que estan domiciliats es descompten dins de la última setmana del període de pagament en voluntària i normalment a principis de mes, que és quan els contribuents han cobrat.

El Sr. Rovira diu: “Ens hem mirat això, i en realitat s’està cobrant per trimestres. El primer trimestre es cobren les escombraries i els vehicles, el segon trimestre l’IBI,.. Tot i que no són ben bé trimestres. Entre mig, el període de vacances no es cobra res i l’últim trimestre es cobra la rústica, el IAE i les escombraries comercials”

El Sr. Rovira demana: “De l’IAE, encara es cobra? Deuen ser les grans empreses?”

El Sr. Ribera diu que es paga pel bestiar que es té integrat, si el bestiar fos del pagès, no pagaria, paguen els integradors, perquè els hi sumen els ingressos de tot el bestiar que tenen, però paguen al municipi on tenen el bestiar., segons nombre de caps del municipi”

El Sr. Rovira diu: “Es paga ara, a partir d’1.000.000 €, em sembla. Seguint amb el que deia, estudiant el calendari, la rústica i l’IAE es cobren junts, llavors les persones que paguen rústega i aquest any encara més, perquè vindrà tot l’augment de la regularització i a més a més paga l’IAE, s’ajunta”.

El Sr. Ribera demana a la Secretària si hi ha gaire gent que paga IAE i la Secretària respon que no.

El Sr. Rovira diu: “La proposta era que no s’ajuntessin dos pagaments IAE i Rústega, que els cobraments, enlloc de concentrar-ho en 3 trimestres, fer-ho en 4 trimestres i així separar una d’aquestes. Ara, si no hi ha IAE, ja no hi ha res a dir”.

Es comenta que en altres ajuntaments s’està fraccionant l’IBI urbà i es parla que potser quan es tinguin els imports de l’IBI rústec i urbà es pot plantejar el fraccionament pel 2017.

Seguidament es presenta a consideració del Ple, la proposta d’acord que diu literalment així:

“Atès que l’Organisme de Gestió Tributària ens ha tramès un escrit en el que ens demana l’aprovació del calendari fiscal per 2016.

Vista la proposta presentada pel mateix organisme, que segueix la mateixa estructura i els mateixos objectius que es van marcar en els darrers anys, que són els de facilitar al màxim als contribuents el pagament dels tributs locals mitjançant la potenciació de les domiciliacions bancàries i, d’una altra, no perjudicar els interessos econòmics dels

municipis apropant les dates finals dels períodes de pagament a les dates establertes per fer efectives les transferències quinzenals als ajuntament.

Proposo al Ple de l’Ajuntament, l’aprovació del següent calendari fiscal:

- IMPOST SOBRE BÉNS IMMOBLES URBANS Del 01/04/2016 al 02/06/2016.

- IMPOST SOBRE BÉNS IMMOBLES RÚSTICS Del 02/09/2016 al 03/11/2016.

- IMPOST VEHICLES DE TRACCIÓ MECÀNICA. Del 05/02/2016 al 05/04/2016.

- IMPOST SOBRE ACTIVITATS ECONÒMIQUES Del 02/09/2016 al 03/11/2016.

- TAXA GESTIÓ RESIDUS DOMÈSTICS Del 05/02/2016 al 05/04/2016.

- TAXA GESTIO RESIDUS COMERCIALS. Del 02/09/2016 al 03/11/2016.

- TAXA CEMENTIRI MUNICIPAL Del 01/04/2016 al 02/06/2016.”

A continuació el Sr. Alcalde posa la proposta a votació.

Els membres assistents per unanimitat acorden aprovar la proposta d’acord presentada.

**7.- PROPOSTA DE MOCIO DE LA UNIÓ DE PAGESOS DE CATALUNYA DAVANT LA RETALLADA DEL 48% DELS AJUTS DEL 2014 A LES ZONES DE MUNTANYA I DESFAVORIDES DE CATALUNYA.-**

El Sr. Ribera exposa que amb aquesta moció és vol demanar que es pagui el 48% que falta de la Ramaderia Extensiva de l’any 2014 i la PAC de 2015, que actualment encara no s’ha cobrat, quan altres anys s’ingressava el 50% el mes d’octubre i l’altre 50% el mes de desembre, i no s’ha fet, ni se sap si es farà cap pagament aquest any, i Unió de Pagesos ha demanat si es pot fer un acord per portar al Departament.

Seguidament es presenta a consideració del Ple, la Moció que diu literalment així:

“La Política Agrària Comuna té en compte l’estructura social de l’agricultura i les desigualtats estructurals i naturals entre les diverses zones del territori de la Unió Europea. En aquest sentit s’han adoptat mesures especials adaptades a les zones agràries més desfavorides en quan a les condicions naturals de producció, en particular les adreçades a mantenir unes rendes raonables a la pagesia d’aquestes zones, amb la finalitat de garantir el manteniment de l’espai natural en les zones de muntanya i en determinades zones desfavorides, ja que la pagesia contribueix amb la seva activitat a una funció fonamental al respecte, doncs el previsible deteriorament d’aquestes zones agràries respecte a les altres zones agràries de la Unió Europea i l’existència de condicions de vida i de treball amb handicaps afavoreixen l’èxode agrari i rural, que es podria manifestar amb el temps en l’abandonament de terres abans mantingudes, i perjudicarien la viabilitat i poblament de zones la població de les quals depèn en bona mesura de l’economia agrària.

Les zones de muntanya i les zones desfavorides fora de les de muntanya abasten 352 municipis a Catalunya, la totalitat dels municipis de les comarques de l’Alt Urgell, l’Alta Ribagorça, la Cerdanya, el Pallars Jussà, el Pallars Sobirà, el Priorat, la Ribera d’Ebre, el Ripollès, el Solsonès, la Terra Alta i la Val d’Aran, la quasi totalitat dels municipis de les comarques del Berguedà, la Conca de Barberà, les Garrigues i la Garrotxa i a les comarques de l’Alt Camp, l’Alt Empordà, l’Anoia, el Bages, el Baix Camp, el Baix Ebre, el Moianès, la Noguera, Osona, el Pla de l’Estany, la Segarra, el Segrià, la Selva, l’Urgell, el Vallès Occidental i el Vallès Oriental una part dels seus municipis. En l’actualitat, els ajuts de les indemnitzacions compensatòries en zones de muntanya i en zones desfavorides fora de les de muntanya abasten una superfície de més de 260.000 hectàrees que corresponen a poc més de 5.000 explotacions agràries.

El Govern de la Generalitat de Catalunya, a proposta de la Unió de Pagesos de Catalunya, va fer una primera millora significativa, el 2007, en els ajuts de les indemnitzacions compensatòries en zones de muntanya i en zones desfavorides fora de les de muntanya, en disposar per primera vegada, des de la incorporació de l’Estat a la llavors Comunicat Econòmica Europea, de la possibilitat de configurar aquestes mesures en un Programa de Desenvolupament Rural (PDR) propi. Una segona millora significativa, el 2011, es va fer, de nou a proposta de la Unió de Pagesos de Catalunya, a instàncies de la Resolució 671/VIII del Ple del Parlament de Catalunya, sobre el món agrari que instava unànimement al Govern a “*modificar el Programa de desenvolupament rural de Catalunya 2007–2013, per tal d’adequar els imports actuals de les indemnitzacions compensatòries en zones de muntanya i en zones desfavorides fora de les de muntanya als costos addicionals i les pèrdues d’ingressos reals a Catalunya per les dificultats que planteja la producció agrària en aquestes zones*”.

El Govern de la Generalitat, a iniciativa de la Unió de Pagesos de Catalunya, va acordar amb el conjunt de les organitzacions agràries més representatives de Catalunya, en el marc de la Taula Agrària celebrada el 2 de juliol del 2014, que els ajuts per a les indemnitzacions compensatòries, junt a la incorporació de joves i els ajuts a la modernització de les explotacions agràries siguin prioritaris en la programació del PDR de Catalunya, període 2014-2020 i en l’ús dels fons del desenvolupament rural, acord recollit unànimement a la Resolució 739/X del Ple del Parlament de Catalunya, sobre el món agrari que insta al Govern a “respectar-ne les prioritats” acordades a l’esmentada Taula Agrària.

Arran de la liquidació del PDR de Catalunya, període 2007-2013, tot allunyant-se dels acords de la Taula Agrària i del Parlament de Catalunya i malmetent l’economia de la pagesia professional de les zones de muntanya i desfavorides de Catalunya el Departament d’Agricultura, Ramaderia, Pesca i Alimentació ha efectuat, durant el mes d’octubre del 2015, el pagament parcial d’un 52% dels ajuts d’indemnització compensatòria corresponents a l’any 2014 respecte a les zones de muntanya de Catalunya i que també vol traslladar a les zones desfavorides de Catalunya les properes setmanes, per tot això es proposa al Ple de l’Ajuntament l’adopció del següent acord:

**PRIMER.**- Instar al Govern de la Generalitat de Catalunya a modificar el PDR de Catalunya, període 2014-2020 per tal de fer front al 48% restant de l’ajut per a les indemnitzacions compensatòries en zones de muntanya i al 100% en zones desfavorides fora de les de muntanya del 2014, sense que això suposi una reducció de l’esforç anual del suport en aquestes mesures els propers anys.

**SEGON.-** Notificar l’aprovació d’aquesta moció, amb el prec a la Presidenta del Parlament de que en faci arribar una còpia a cada grup parlamentari, al Conseller d’Agricultura i al Coordinador Nacional de la Unió de Pagesos.”

A continuació el Sr. Alcalde posa la proposta a votació.

Els membres assistents per unanimitat acorden aprovar la moció proposada per Unió de Pagesos.

**8.- MOCIO PRESENTADA PER APM DE SUPORT A LA RESOLUCIÓ 1/XI DEL PARLAMENT DE CATALUNYA.-**

El Sr. Alcalde dona la paraula al Sr. Rovira.

El Sr. Rovira diu: “Nosaltres creiem que amb aquest Parlament que tenim ara, en el qual és majoria la gent que està per la Independència, tot el que aprovin, i ens ho demanin, els que som independentistes voldríem que s’aprovessin. En aquest cas presentem la següent moció de suport a aquesta resolució. No cal que la llegeixi, ha sortit a tots els mitjans, està ben especificada els9 punts. Demanem que el nostre Ajuntament aprovi aquesta moció, per donar suport a la **RESOLUCIÓ 1/XI DEL PARLAMENT DE CATALUNYA.**

Seguidament es presenta a consideració del Ple, la Moció que diu literalment així:

“El passat dia 9 de novembre de 2015 el Ple del Parlament de Catalunya va aprovar la resolució 1/XI que manifesta el següent:

**Resolució**

**Primer.-** El Parlament de Catalunya constata que el mandat democràtic obtingut a les passades eleccions del 27 de setembre de 2015 es basa en una majoria en escons de les forces parlamentàries que tenen l’objectiu que Catalunya esdevingui un estat independent i en una àmplia majoria sobiranista en vots i escons que aposta per l’obertura d’un procés constituent no subordinat.

**Segon.-** El Parlament de Catalunya declara solemnement l’inici del procés de creació d’un estat català independent en forma de república.

**Tercer.-** El Parlament de Catalunya proclama l’obertura d’un procés constituent ciutadà, participatiu, obert, integrador i actiu per tal de preparar les bases de la futura constitució catalana.

**Quart.-** El Parlament de Catalunya insta el futur govern a adoptar les mesures necessàries per a fer efectives aquestes declaracions.

**Cinquè.-** El Parlament de Catalunya considera pertinent iniciar en el termini de trenta dies la tramitació de les lleis de procés constituent, de seguretat social i d’hisenda pública.

**Sisè.-** El Parlament de Catalunya, com a dipositari de la sobirania i com a expressió del poder constituent, reitera que aquesta cambra i el procés de desconnexió democràtica de l’Estat espanyol no se supeditaran a les decisions de les institucions de l’Estat espanyol, en particular del Tribunal Constitucional, que considera mancat de legitimitat i de

competència arran de la sentència de juny del 2010 sobre l’Estatut d’autonomia de Catalunya, votat prèviament pel poble en referèndum, entre altres sentències.

**Setè.-** El Parlament de Catalunya ha d’adoptar les mesures necessàries per a obrir aquest procés de desconnexió de l’Estat espanyol, d’una manera democràtica, massiva, sostinguda i pacífica que permeti l’apoderament de la ciutadania a tots els nivells i es basi en una participació oberta, activa i integradora.

**Vuitè.-** El Parlament de Catalunya insta el futur govern a complir exclusivament les normes o els mandats emanats d’aquesta cambra, legítima i democràtica, a fi de blindar els drets fonamentals que puguin resultar afectats per decisions de les institucions de l’Estat espanyol, com els especificats en l’annex d’aquesta resolució.

**Novè.-** El Parlament de Catalunya declara la voluntat d’iniciar negociacions per tal de fer efectiu el mandat democràtic de creació d’un estat català independent en forma de república, i acorda posar-ho en coneixement de l’Estat espanyol, de la Unió Europea i del conjunt de la comunitat internacional.

**Annex.-** Mesures que haurà d’aplicar el futur govern destinades a blindar drets fonamentals afectats per decisions de les institucions de l’Estat espanyol

**1. Pobresa energètica.-** Per tal de garantir que cap persona no es vegi privada de l’accés als subministraments bàsics, el futur govern ha de desplegar les mesures per a evitar la pobresa energètica aprovades per la Llei 24/2015, del 29 de juliol, de mesures urgents per a afrontar l’emergència en l’àmbit de l’habitatge i la pobresa energètica, de manera que es garanteixi el dret d’accés als subministraments bàsics d’aigua potable, de gas i d’electricitat a les persones i unitats familiars en situació de risc d’exclusió residencial, mentre duri aquesta situació.

**2. Habitatge.-** Per tal de garantir que cap persona no es vegi privada de l’accés a un habitatge digne, el futur govern ha de treballar en l’aplicació del nou marc normatiu que regula la Llei 24/2015, del 29 de juliol, de mesures urgents per a afrontar l’emergència en l’àmbit de l’habitatge i la pobresa energètica. En aquest marc, el futur govern ha de garantir que en processos de desnonament de l’habitatge habitual que afectin persones i unitats familiars en situació de risc d’exclusió residencial es compleixi, per a poder fer efectiu el desnonament, el principi de reallotjament adequat de les persones i unitats familiars afectades.

Així mateix, de forma urgent, el futur govern ha de dur a terme modificacions normatives que permetin fer efectives les disposicions de la dita Llei 24/2015, com és el cas del reglament de funcionament de les meses de valoració per a l’adjudicació d’habitatges per a situacions d’emergències econòmiques i socials i per a altres casos de necessitats especials en l’àmbit de l’Agència de l’Habitatge de Catalunya.

**3. Sanitat.-** En l’àmbit de les polítiques de salut, el futur govern ha de garantir l’accés universal a l’atenció sanitària pública i de qualitat, per mitjà del Servei Català de la Salut (CatSalut), a totes les persones que viuen a Catalunya. Cap persona no en pot quedar exclosa per raons d’origen, tingui o no la condició d’assegurada o beneficiària del Sistema Nacional de Salut, i amb independència de si consta o no en el padró. Així mateix, cap ciutadà no es pot veure privat d’assistència farmacèutica per motius econòmics.

D’acord amb diverses resolucions aprovades pel Parlament, no es poden dur a terme nous concursos per a la gestió de centres d’atenció primària.

**4. Educació.-** El Parlament de Catalunya va interposar un recurs d’inconstitucionalitat contra bona part de l’articulat de la Llei orgànica 8/2013, del 9 de desembre, de millora de la qualitat educativa, recurs que fou admès a tràmit el 3 d’abril de 2014. En aquesta impugnació, avalada pel dictamen del Consell de Garanties Estatutàries, s’argumentava que els preceptes impugnats de la dita llei orgànica són contraris a les competències que corresponen a la Generalitat en aquesta matèria, contraris al model educatiu català determinat per la Llei d’educació de Catalunya i contraris als consensos obtinguts pel conjunt de la comunitat educativa. En coherència amb aquest recurs, el futur govern ha de vetllar en la seva actuació en matèria d’educació per la plena vigència i el respecte de les competències establertes en favor de les administracions catalanes i per mantenir-hi els consensos obtinguts pel conjunt de la comunitat educativa.

**5. Garantia de les llibertats públiques.-** El Parlament de Catalunya va interposar un recurs d’inconstitucionalitat contra alguns articles de la Llei orgànica 4/2015, de protecció de la seguretat ciutadana, recurs que fou admès a tràmit el 21 de juliol de 2015. En aquesta impugnació, avalada pel dictamen del Consell de Garanties Estatutàries, s’argumentava que els preceptes impugnats de la dita llei orgànica són contraris a drets fonamentals emparats per textos internacionals com la Declaració universal dels drets humans o el Conveni europeu dels drets humans i per la jurisprudència del Tribunal Europeu dels Drets Humans. En coherència amb aquest recurs, el futur govern ha de vetllar en la seva actuació en matèria de seguretat ciutadana per la plena vigència i el respecte dels drets fonamentals esmentats.

**6. Administracions locals.-** Amb l’afany de garantir les plenes competències de les administracions locals catalanes en servei de l’interès general, el futur govern ha de proporcionar-los les eines de BOPC 7 9 de novembre de 2015 1.10. Resolucions 5 suport necessàries per a deixar sense efecte els preceptes de la Llei de l’Estat 27/2013, del 27 de desembre, de racionalització i sostenibilitat de l’Administració local, promulgada de resultes de la Llei orgànica 2/2012, del 27 d’abril, d’estabilitat pressupostaria i sostenibilitat financera, dictada en desplegament de l’article 135 de la Constitució espanyola, relatius a la limitació de competències als ens locals, al control del cost dels serveis i a l’obligació de la priorització de l’activitat econòmica privada.

**7. Refugiats.-** A fi de poder donar resposta a la greu situació humanitària que viuen els refugiats, el futur govern ha de generar un marc de relacions amb l’Alt Comissionat de les Nacions Unides per als Refugiats (ACNUR) amb l’objectiu de donar acollida i asil al màxim nombre de persones refugiades, més enllà de les decisions adoptades en aquest àmbit pel Govern espanyol.

**8. Dret a l’avortament.-** En matèria de dret a l’avortament, el futur govern s’ha de regir pel que estipula la Llei 17/2015, del 21 de juliol, d’igualtat efectiva de dones i homes.

**9. Finançament d’un pla de xoc social i gestió del deute.-** Per tal d’alliberar recursos per a dotar financerament un pla de xoc social, el futur govern ha d’establir, entre altres mesures, vies de negociació que permetin reduir la càrrega del deute en el conjunt de la despesa.

Prioritàriament, el futur govern ha d’impulsar la renegociació de tots els finançaments estructurats, separant els pagaments que compensen un servei (inversió i manteniment) d’aquells que constitueixen un pagament excessiu respecte als tipus d’interès i a les taxes d’inflació actuals. Així mateix, el futur govern ha d’instar els concessionaris o superficiaris a redefinir els contractes estructurats, transformant l’amortització de les inversions en finançament ordinari mitjançant deute públic i eliminant el cost excessiu del capital.

Aquesta transformació, que ha de permetre una rebaixa de costos per a la Generalitat que es pugui aprofitar per a finançar el pla de xoc social, ha d’anar acompanyada d’una revisió a fons dels programes pressupostaris de despesa que permeti avaluar-ne i contrastar-ne la utilitat en moments en què atendre la urgència social ha esdevingut la màxima prioritat de la despesa de la Generalitat, expressada en l’esmentat pla de xoc. Els estalvis que s’obtinguin de la revisió de programes han d’anar íntegrament dedicats al pla de xoc social.

Per tal de fer un seguiment de l’efectivitat d’aquest objectiu i compromís, el futur govern ha de crear un grup de treball obert als grups parlamentaris.

Així mateix, el futur govern ha d’establir un calendari de reunions amb els responsables de la banca resident per a estudiar la possibilitat de renegociació del pagament dels interessos amb finalitats socials.

Per aquest motiu el grup municipals d’Alternativa pel Municipi, proposa al ple de l’ajuntament de Sant Mateu de Bages, l’adopció dels següents acords:

**PRIMER.-** Manifestar el ple suport i l’adhesió de l’ajuntament de Sant Mateu de Bages a la resolució 1/XI del Parlament de Catalunya.

**SEGON.-**Trametre aquest acord a la presidenta i als grups del Parlament de Catalunya, al president de la Generalitat de Catalunya, a l’Associació Catalana de Municipis i Comarques (ACM) i a l’Associació de Municipis per la Independència (AMI).”

El Sr. Ribera diu: “Trobaràs vot diferenciat dintre del grup, suposo que ja t’ho pensaves, ahir en vàrem parlar, és una cosa de sentiment, cadascú pensa com pensa i evidentment cadascú ha de votar segons el que ell cregui i pensi”

El Sr. Ribera posa el tema a votació, votant a favor de la moció els Srs. Rovira, Sra. Trulls, Sra. Carné, Sr. Joan Ullé, Sr. Muns i Sr. Dídac Ullé i votant en contra el Sr. Ribera.

Queda aprovada la moció amb sis vots a favor i un en contra.

A continuació el Sr. Rovira diu que sap que no hi ha preguntes en aquest Ple, perquè és extraordinari, però voldria demanar alguns aclariments, en relació amb les actes de la Junta de Govern, no las hem passat perquè no venia al cas, si no està a l’ordre del dia, però són preguntes senzilles.

El Sr. Ribera accepta respondre a les preguntes.

**PREGUNTES**

1. El Sr. Rovira demana: Junta de Govern del dia 10/11/2015, consta que es demana a la Diputació, Salut Pública per uns tallers:
* Taller d’autoprotecció per a l’alumnat de cicle superior de primària.
* Taller d’alimentació saludable per a la gent gran. (2 tallers)
* Taller d’autoprotecció, suport vital bàsic i DEA per a la ciutadania.
* Taller d’autoprotecció i suport vital bàsic per a l’alumnat de 2n. Cicle d’ESO (primers auxilis)

PREGUNTA: Que és un taller d’autoprotecció, de suport vital bàsic i que és DEA.

La Secretària respon que té el contingut de cada un dels tallers en un llistat que ja els hi passarà i que tot està relacionat amb el tema dels primers auxilis. Són cursos de cara l’any vinent, que es demanen a la Diputació i la Diputació resolt si els donen o no.

El Sr. Rovira diu: “Al fil d’això, nosaltres pensàvem que, no sabem si és aquí on s’hauria d’incloure, però a Valls hi ha hortelans i arribarà un dia que els fitosanitaris no es podran ni comprar, sembla que no els hauríem d’utilitzar, però de vegades fan falta, i ara per utilitzar-los fan fer un curset. La nostra proposta era fer un taller. A Súria han fet 2 o 3. És podria fer un taller allà, amb la quantitat de gent que tenim, sobretot a Valls?. No se si costa diners o no...”

El Sr. Joan Ullé diu que el curs bàsic, costa 50,00 €, les classes i el dret d’examen i el carnet, creu que si s’aconseguissin 15 o 20 persones, podrien anar a Valls a fer el curs.

El Sr. Rovira diu que si s’ha de pagar 50€ per persona per fer el curs, pot ser difícil trobar aquestes persones.

Es comenta que si no es té el carnet, s’ha de comprar el producte en envasos petits que surten molt cars i amb el carnet pots comprar més quantitat, amb lo qual a la llarga surt a compte fer el curs.

La Secretària diu que com ara la Diputació traurà el Catàleg es pot mirar si hi ha alguna línia per encabir aquests tipus de cursets.

El Sr. Rovira diu: “A Valls hi ha molt hortelans, que els hi pot agradar que es facin coses per ells”.

La Sra. Carné diu que a nivell de pagesos tothom el té.

S’acorda que el Sr. Rovira farà un sondeig entre els hortelans per veure el seu interès en aquest tema i si poden haver unes 15 persones.

El Sr. Joan Ullé diu que ell també demanarà la possibilitat de que es desplacin a Valls a fer el curs, també informa que a la pàgina web del DARP de la Generalitat surt tota la informació sobre aquests cursos.

El Sr. Rovira demana que si s’aconseguís subvenció també es cobraria 50€ per persona i el Sr. Joan Ullé diu que els organitzadors del curs voldran cobrar 50€, però d’on arribin els diners a ells els hi serà igual.

La Secretària diu que si es troba la línia de la Diputació, las subvencions arribaran a mitjans d’any.

El Sr. Rovira diu que també s’hauria de fer un curs d’horticultura ecològica.

En relació amb el contingut dels cursos que s’han demanat ara a la Diputació, la Secretària diu que ja es passarà el contingut dels cursos.

1. El Sr. Rovira segueix demanant: Junta de Govern del dia 27/10/2015, s’ha concedit una subvenció de 25.107 € per modificar les Normes Subsidiàries.

PREGUNTA.- Que es modificarà? Ja es té pensat? També al fil d’un Ple on es va parlar d’aquest tema, si es pogués ens hauríem de començar a plantejar el POUM, o potser un Pla estratègic de l’Ajuntament, per dir on anem, com anem i en funció d’això, anar fent les coses sobre aquest Pla Estratègic que aprovi l’Ajuntament”

El Sr. Ribera diu: “Nosaltres vàrem detectar fa un parell d’anys, que hi havia una sèrie de Masies habitades per pagesos, que no podien ni fer un cobert; perquè sobre el plànol general de municipi, que és de l’any 1985, tot eren arbres, segons les NNSS, tot estava tacat de zona de protecció. El tècnic agafa el plànol i diu zona de protecció, no es pot construir”

El Sr. Rovira diu: “Però això ja està modificat, no? Es la última que es va aprovar.?

El Sr. Ribera diu: “No. Nosaltres agafem uns quants casos que van sortir. Unes 16 o 17 cases, on l’entorn actual no són arbres, que són camps, que és agrícola, i que per tant podrien fer coberts i granges. Vàrem contactar amb tota la gent de cada nucli que vàrem veure que tenien aquesta problemàtica, perquè ells ens diguessin, per on passaven o fin on arribaven els conreus”.

El Sr. Rovira diu: “Això és el que vàreu fer abans de les eleccions”.

El Sr. Ribera diu: “Sí. Aquests 25.000,00 €, és per tirar tot aquest canvi endavant. És una subvenció que es va demanar a la Diputació i l’han concedit.”

La Secretària diu que ho ha començat el Jaume Arimany, però ara amb aquesta subvenció, ho continuaran l’equip que contractarà la Diputació.

El Sr. Rovira comenta que per tant no hi ha opció per triar l’actuació, que ho donem per una cosa en concret.

Se li respon que així és.

1. El Sr. Rovira diu En aquesta mateixa Junta de Govern del dia 27/10/2015, hi havia el transport escolar, que s’acaba a finals d’any i a partir de l’any que ve, ho passa a fer el Consell Comarcal.

PREGUNTA: Subvencionarà més diners ara el Consell Comarcal? L’Ajuntament haurà d’aportar més diners, o els mateixos que aportava?

El Sr. Dídac Ullé diu: “Això passa directament al Consell Comarcal, que aporta un 70% i paguem nosaltres la resta. És el mateix que fins ara.”

El Sr. Rovira diu: “L’únic que no es fa és la gestió des d’aquí de la contractació dels taxis des de l’Ajuntament, sinó que es fa des del Consell Comarcal!!!”

El Sr. Dídac Ullé diu: “Es guanya que sempre cobràvem tard i d’aquesta manera pagaran ells directament.”

El Sr. Rovira diu què el que importa és el servei, independentment de qui el faci.

La Secretària respon que teòricament el faran els mateixos.

1. El Sr. Rovira segueix dient, que a la Junta de Govern del dia 20/10/2015, hi havia el projecte de millores de l’Observatori de Castelltallat, ja demanaré el projecte per veure el que s’ha fet.

PREGUNTA: En dos pinzellades ens el pots explicar?

El Sr. Muns diu: “Aquestes obres ens va dir la Diputació que s’havien de fer, perquè han d’entregar en concurs l’explotació de l’Observatori i volen que les instal·lacions i l’Observatori estiguin impecables; que no hi hagi defectes de pintura, humitats.., la cúpula també estava deficient, els baixos en el seu dia s’havien fet d’una manera que semblaven molt macos, perquè hi havia molta llum amb moltes vidrieres; però precisament el que es fa és passar audiovisuals i també hi ha una astrobotiga, que el que necessita són estanteries.... Li han rentat la cara a tot i a la banda de la rectoria s’ha fet una mica de cuina i s’ha arreglat una mica l’habitacle perquè pugui quedar-se a dormir el cuidant de l’Observatori.”

El Sr. Rovira diu: “Si surt a concurs l’activitat, pot ser que no agafin al Sr. Toni Gunting, que és el ara ho fa funcionar?”.

El Sr. Muns diu: “Sortirà un concurs legal, que posarà condicions que reuneix el Sr. Gunting, però es poden presentar altres persones”.

El Sr. Ribera explica: “Aquests cèntims s’han donat a l’Ajuntament, perquè tots els diners que dóna la Diputació a un municipi, han de passar per l’Ajuntament. Venen aquests cèntims per fer això, la Diputació paga a l’Ajuntament i l’Ajuntament al contractista. Això es va gestionar fa dos anys, es va anar a veure al Diputat, se li va dir que allà hi havia una activitat en un recinte cedit per la Diputació...”

El Sr. Muns diu: “La gestió de l’Observatori la portava Serra de Castelltallat, però amb l’Observatori hi havia pèrdues, ens queixaven a la Diputació que ens ajudessin i no ens ajudaven. Les quotes que les Cases de Turisme Rural pagaven a l’Associació marxaven a l’Observatori i es va decidir tornar-lo a la Diputació i ells van dir que ho seguíssim portant, amb el compromís de que en un any traurien el concurs per l’explotació i aviat farà 3.”

El Sr. Rovira diu: “En la mesura del que puguem nosaltres, ja apretarem. A mi em sembla que és molt positiu, que l’Observatori de Castelltallat tingui cada dia més activitats, funcioni cada vegada millor i que hi pugui haver molt turisme.”

1. El Sr. Rovira segueix dient, que hi havia un altre punt, que era la Millora dels Camins Forestals al terme de Sant Mateu, que he vist que és una subvenció o una despesa que ha fet l’ADF, però m’ha sobtat la quantitat, 45.770,00 €, per arranjar camins.

PREGUNTA: Quants camins han arreglat?

El Sr. Muns diu que són camins forestals, i el Sr. Joan Ullé diu que es fiquen per tot arreu perquè hi ha molts i molts i molts quilòmetres. Són camins no d’anar a les cases, sino forestals.

El Sr. Ribera diu que no es passaria si no es fessin aquestes actuacions.

El Sr. Rovira diu: “Si em sembla perfecte, el que ens agradaria saber és quants metres s’han arreglat? Si hi ha un projecte d’això, que el poguessin mirar”.

El Sr. Ribera diu que això ho licita l’ADF i el Sr. Ullé diu que es fa un sistema rotatiu de tots els camins. Cada certs anys tornen a repassar els mateixos camins, perquè es van espatllant.

El Sr. Muns diu que hi ha el Pla de Prevenció d’Incendis, on hi ha tota una sèrie de camins que estan repartits en 4 anys. En una roda de 4 anys es fan tots, el que passa és que amb la crisis, aquesta roda s’ha allargat i estem passant pels 5 anys, més o menys.

El Sr. Rovira pregunta si en aquest Pla hi ha tots els camins.

El Sr. Muns diu que hi ha els camins que es van considerar que eren d’interès per l’extinció d’incendis i cada any ve un tècnic per revisar-ho, de vegades ells en volen treure i nosaltres insistim perquè ni posin més.

El Sr. Rovira demana si sabem quants quilòmetres de camins hi ha i se li respon que si, que ho tenim.

El Sr. Joan Ullé diu que el camí que va de la Bandera cap baix a l’asfalt es va fer l’any passat amb aquesta línia de subvencions; també la carretera que va de Cal Caputxi...., molts i molts quilòmetres.

El Sr. Joan Muns diu que el camí de la Bandera a l’asfalt, no és aquesta línia, és del Pla de Gestió. Uns són els camins forestals que són fixes i van rotant i subvenciona la Diputació i uns altres són subvencionats per la Generalitat, aquell camí es va obrir amb aquestes subvencions. Les subvencions de la Gestió Forestal Sostenible, las concedeix la Generalitat i aquí no hi ha un pla fixat, sino que cada vegada quan surt la línia de subvencions s’ha de veure quins llocs són els més adequats. El criteri que es segueix és consultar amb el tècnic que desprès ho certifica, que és el que creu que convé més i d’aquesta manera no hi ha cap problema.

El Sr. Ribera diu que el pas d’aigua que es va fer a Roters era amb aquesta línia de subvencions.

El Sr. Rovira demana que si es malmeten aquests passos d’aigua, qui se’n cuida i se li respon que l’Ajuntament.

La Secretària informa que dins de les subvencions de la Gestió Forestal Sostenible, s’ha de distingir la que demana l’Ajuntament, que fa pocs dies es va prendre l’acord i la que demana l’ADF. La política és la mateixa de contactar amb el tècnic per veure el que es pot demanar i l’Ajuntament ha demanat molt cèntims, però ja es veurà que donen.

El Sr. Ribera diu que el problema és aquest, que hem demanat trenta mil euros i escaig de subvenció, els tècnics han treballat per aquest import i al final igual diuen que te’n donen sis.

El Sr. Muns informa que a l’any 2014 es va demanar des de l’ADF, aquesta línia de subvencions i només van concedir-la per Aguilar i Sant Mateu, la qual cosa va crear una mica de malestar a l’ADF i llavors es va dir que aquest any, aquests dos municipis no la demanaríem però es va advertir als altres municipis, que si us plau, demanessin el que proposava el tècnic, perquè l’ADF pugui tenir subvenció i no la perdem tots. Els altres pobles de vegades demanaven camins per anar a cases, que no és l’objectiu d’aquesta línia de subvencions i per això no ho aprovaven.

1. El Sr. Rovira segueix dient, que arrel de les obres que s’han començat amb Aigües de Manresa, hi ha hagut una mica de rebombori

DEMANARIA, que quan es facin obres d’aquestes que afecten als veïns, que posem un cartell d’avís d’inici d’obres i de petició de disculpes per les molèsties, així la gent està informada.

El Sr. Alcalde diu que els veïns que viuen allà estaven informats.

El Sr. Rovira diu que no tots, perquè alguns li han demanat el que feien allà. Creu que no costa res avisar a la gent.

El Sr. Alcalde diu que es pot posar un Edicte al tauló d’anuncis, que la gent s’ho mira bastant.

1. El Sr. Rovira segueix dient que ha sortit al diari tot el tema de Bages Turisme.

PREGUNTA: Nosaltres hi som?

El Sr. Muns diu que al Bages hi ha 30 municipis i s’han agafat 27 i el que sembla que serà impossible que si agafi és Castellnou de Bages, els altres dos diu que no sap quin són, però que en tot cas no s’han pronunciat en contra de moment.

El Sr. Rovira diu que lo important és que tinguem presència en totes les associacions del Bages.

El Sr. Ribera diu que hi som des del primer dia que es va parlar de crear aquest Consorci.

1. El Sr. Rovira pregunta: “Els voluminosos. Hem posat aquells cartellets, insisteixo, que estan molt bé i segueixen funcionant, però la gent demana: I els voluminosos que hem de fer? Ja se que es va passar una carta per tot el municipi, signada pel sr. Muns, que deia: “i els voluminosos, truqueu a l’Ajuntament i us ho diran”, i truquen a l’Ajuntament i diuen: “Nosaltres no ho fem”, això no queda massa bé.”

PROPOSTA: Abans teníem uns contenidors que de tant en tant els posàvem i que la gent anava i abocava. A Palà ho fan, un cop a l’any. Podríem recuperar aquests contenidors??? Jo apretaria a la Mancomunitat per què ho faci. Crec que cap municipi de la Mancomunitat ho fa. Els que aneu a la Mancomunitat a veure si es pogués fer. Es veritat que ja tenim deixalleries per anar, però el problema no és anar, sinó que és, com portes estris grossos.”

El Sr. Muns diu que hi ha la deixalleria mòbil.

El Sr. Rovira diu que a la deixalleria mòbil només volen estris molt petits.

El Sr. Ribera diu: “Abans hi havia aquests containers grossos i es va decidir, a nivell de Mancomunitat de treure-ho, el motiu va ser perquè a Valls s’omplia correctament, però per exemple a Salo, es trobava ple de rodes, per dir algú, que venien de fora del municipi. Per això es va dir prou. Era escandalós també a Canet de Fals, hi havia 5 o 6 en bateria, i era una despesa molt gran. No dic que no, parlem-ne, però hem de tenir la consciència i la certesa de que si això ho fem, un cop a l’any per dir algun termini, es pot fer, però a càrrec nostre, perquè la Mancomunitat està totalment en contra d’això”.

El Sr. Muns informa que la Mancomunitat aposta per la deixalleria i vol implantar aquest sistema de tarjetes que tindrà cada usuari i explica com funcionarà el sistema.

La Sra. Trulls segueix dient que el problema és quan canvies un llit o un matalàs, com t’ho emportes a la deixalleria.

El Sr. Ribera diu que avui en dia pots obligar al que et porta el nou, a emportar-se el vell, perquè això es paga amb el preu de compra del nou.

Tant la Sra. Carné, com Trulls com el Sr. Rovira comenten que el problema és que la gent ho llença als marges o allà on els hi sembla.

També es diu que desprès dels containers es passava amb un camió a recollir els voluminosos.

El Sr. Ribera diu: “Això del container es pot fer, em sembla molt correcte. Dir als veïns que si tenen una cosa grossa que la guardin, perquè un cop l’any posarem un container. Però no per norma, perquè sino estem pagant el de gent de fora del municipi.”

El Sr. Rovira diu que no es pot posar com exemple un Ajuntament com el de Barcelona, però allà setmanalment deixes els voluminosos a fora la porta, i passa un camió i s’ho emporta. Aquí això és impensable, però hi ha hagut molta gent que li ha manifestat que té coses grans que no sap com portar-les a la deixalleria.

1. El Sr. Rovira diu: “Aquí, la Gina es va proposar de concentrar els containers, i encara ho tenim pendent.”

El Sr. Ribera demana si s’ha arribat a un acord amb la propietat.

La Secretària informa que si, però que hi havia el tema de fer un tancat.

El Sr. Ribera diu que el tema del tancat queda molt bé, però que la Mancomunitat ja va pagar el tancat de tots els containers de Canet de Fals, i això s’havia d’anar continuant.

El Sr. Rovira diu que s’ha de començar primer fent les plataformes.

La Sra. Carné diu que a les Planes, la condició és de fer el paviment i el tancament, considera que si s’ha de fer, fer-ho bé.

El Sr. Ribera diu que creu que s’ha de fer el de les Planes, però també s’han de fer el de Sant Mateu, el de Castelltallat i el de Valls, creu que primer s’ha de fer el de les Planes que és el primer que s’ha dit, però llavors anar-ho fent en tots.

La Sra. Carné demana començar per Sant Mateu, atès que normalment són els últims.

El Sr. Rovira considera que les obres es poden fer per fases, primer s’hauria de fer la plataforma, després les tanques.

La Sra. Carné diu que va anar a parlar amb les Planes i es va quedar que s’havia de fer el paviment i el tancat.

El Sr. Ribera demana si el Pich també ha posat aquestes condicions o si amb la plataforma en te prou.

La Sra. Carné diu que no ha posat condicions.

El Sr. Ribera diu: “Jo no dic que no es tingui que fer. Però no farem els dos de Sant Mateu i en una altra lloc no en farem cap!!!”

La Sra. Carné diu: “Perquè no?”

El Sr. Ribera diu: “Crec que no és lògic. El primer Sant Mateu...Ja parlarem....”.

La Secretaria diu que els containers de Sant Mateu estan molt endavant, que potser fent la plataforma més enrere ja es milloraria la neteja.

El Sr. Rovira comenta que si primer s’ha de fer el de les Planes, que després es fes la plataforma del d’aquí dalt i així els containers estarien ben col·locats.

La Sra. Carné diu que la seva opció és fer-ho tot a l’hora.

El Sr. Ribera diu que s’hauria de parlar amb el Mendez i que pugi un dia per saber les plataformes que s’han de fer.

El Sr. Rovira diu que el Joan Muns s’haurà de barallar amb la Mancomunitat per aconseguir els tancats.

La Sra. Carné diu que hi ha tancats a tot arreu i que per exemple a Camps està molt ben fet i afegeix que si a Sant Mateu es fa la plataforma, després no es farà el tancat. I també diu que es podria demanar pressupost pel tancat.

El Sr. Ribera diu que en el seu moment inclús es va donar a la Mancomunitat un llistat i manifesta que farà pujar al Mendez.

I no havent més assumptes per tractar, el Sr. Alcalde aixeca la sessió, a les 20:55 hores, i per fer-hi constar el que s’ha tractat i els acords presos, estenc aquesta acta, amb el vist-i-plau del Sr. Alcalde Accidental, en els folis de paper segellat de la Generalitat de Catalunya núm. i correlativament fins el , jo la Secretària, que certifico.

 Vist-i-plau,

L’Alcalde Accidental La Secretària.

Joan Ullé Castellà. Montserrat Antón Romeu.